recursal/SuperWikiNEXT-32B huggingface dataset:
**Slovenská hláskovacia tabuľka** je tabuľka, ktorá udáva pre jednotlivé znaky slovenskej abecedy ľahko zapamätateľné kódové slová (prevažne krstné mená a známe zemepisné pojmy) začínajúce týmito hláskami. Hláskovacie tabuľky písmen sú v zmysle STN 1690. Od 12.10.2017 sa v leteckej doprave ruší a namiesto nej ostáva v platnosti len medzinárodná hláskovacia tabuľka.

Hláskovacia tabuľka
-------------------

### Písmená

| Znak | Kódové slovo | Znak | Kódové slovo |
| --- | --- | --- | --- |
| A | Adam | N | Norbert |
| B | Božena | O | Oto |
| C | Cyril | P | Peter |
| D | Dávid | Q | Quído |
| E | Emil | R | Rudolf |
| F | František | S | Svätopluk |
| G | Gustáv | T | Tomáš |
| H | Helena | U | Urban |
| I | Ivan | V | Václav |
| J | Jozef | W | Dvojité W |
| K | Karol | X | Xaver |
| L | Ladislav | Y | Ypsilon |
| M | Mária | Z | Zuzana |

### Ďalšie písmená

| Znak | Kódové slovo | Znak | Kódové slovo |
| --- | --- | --- | --- |
| Č | Čadca | Ň | Nitra |
| Ď | Ďumbier | Š | Šimon |
| CH | Chopok | Ť | Teplá |
| Ľ | Ľubochňa | Ž | Žofia |

Hláskovanie písmen s diakritickými znamienkami (dĺžňom, dvoma bodkami, vokáňom) sa robí ako pri hláskovaní písmená bez týchto znamienok. Ak je to nevyhnutné kvôli zrozumiteľnosti textu, použije sa pri hláskovaní písmen s diakritickými znamienkami slovný doplnok k hláskovaciemu slovu, napríklad: É - Emil s dĺžňom, Ä - Adam s dvoma bodkami, Ô - Oto s vokáňom.

### Postup pri hláskovaní slova

* vysloví dané slovo vcelku,
* povie výraz "HLÁSKUJEM",
* hláskuje vyslovené slovo po písmenách,
* zopakuje vyslovené slovo.

Príklad: "Wikipedia, hláskujem. Dvojité W, IVAN, KAROL, IVAN, PETER, EMIL, DÁVID, IVAN, ADAM. Wikipedia".

Pozri aj
--------

* Medzinárodná hláskovacia tabuľka

Referencie
----------

1. ↑   *Zmena hláskovacej abecedy od 12.10. 2017* [online].. Dostupné online.

Externé odkazy
--------------

* Pre pilotov: Hláskovanie
Súradnice: 48°09′04″S 17°07′15″V﻿ / ﻿48,151206°S 17,120811°V﻿ / 48.151206; 17.120811

Sídlo na Sasinkovej 5 v Bratislave
**Vydavateľstvo Slovenské pedagogické nakladateľstvo - Mladé letá, s. r. o.** je slovenské vydavateľstvo, ktoré vzniklo v roku 2003 spojením dvoch renomovaných vydavateľstiev, Slovenského pedagogického nakladateľstva a vydavateľstva Mladé letá, s. r. o.

Spojené vydavateľstvá
---------------------

Program vydávania kníh odkazuje na existenciu dvoch vydavateľstiev. Redakcie SPN a ML majú v kontaktoch uvedené dve rôzne telefónne čísla, aj keď tieto za sebou nasledujú. SPN sa sústredí na učebnice pre všetky typy škôl vrátane „učebníc pre sluchovo a zrakovo postihnutých". Vydavateľstvo sa spolu s autormi zúčastňuje konkurzov, ktorá vypisuje Ministerstvo školstva SR. Druhý okruh literatúry patrí tiež do kategórie vzdelávacej, knihy sú určené na voľný trh. Spojené vydavateľstvo dostalo nový ISBN kód 80-10.

Referencie
----------

1. 1 2   *Výpis z obchodného registra Okresného súdu Bratislava I* [online]. Bratislava: Okresný súd Bratislava I, 29.09.1992, rev. 2011-10-06, [cit. 2011-10-09]. Dostupné online.
2. 1 2 3   *O nás* [online]. Bratislava: Slovenské pedagogické nakladateľstvo - Mladé letá, [cit. 2011-10-09]. Dostupné online. Archivované 2012-02-29 z originálu.
3. 1 2   *Kontakty* [online]. Bratislava: Slovenské pedagogické nakladateľstvo - Mladé letá, [cit. 2011-10-08]. Dostupné online. Archivované 2011-09-27 z originálu.

Pozri aj
--------

* Slovenské pedagogické nakladateľstvo
* Mladé letá

Externý odkaz
-------------

* Stránka Vydavateľstva SPN - Mladé letá
**Pápežský slovenský ústav sv. Cyrila a Metoda v Ríme** je najvýznamnejšia cirkevná, národná a kultúrna ustanovizeň Slovákov v Ríme. 

Bol schválený dekrétom kardinála Eugena Tisseranta, suburbikálneho biskupa Porto-Santa Rufina, 8. januára 1961. Začal fungovať v roku 1963. V roku 1998 bol pápežom Jánom Pavlom II. povýšený na pápežskú inštitúciu.

Na jeho pôde pôsobili tieto významné osobnosti: Jozef Tomko, Štefan Náhalka, Dominik Hrušovský, Štefan Vrablec, Gorazd Zvonický, Ernest Macák, Jozef Medový.

Súčasným rektorom ústavu je vdp. Pavol Zvara PhD, SLL. 

V priestoroch Ústavu sa nachádza zároveň Pápežské slovenské kolégium sv. Cyrila a Metoda v Ríme, ktoré poskytuje kňazom slovenských diecéz možnosť bývať v Ríme a navštevovať pápežské univerzity a iné cirkevne schválené inštitúty.

Referencie
----------

1. ↑  *Plodných 40 rokov Pápežského slovenského ústavu sv. Cyrila a Metoda v Ríme* – Katolícke noviny, 28. 3. 2004

Externé odkazy
--------------

* - Biskupa Vyhláška
* kolegiumrim.kbs.sk Archivované 2008-12-12 na Wayback Machine - webstránka Slovenského ústavu a kolégia svätého Cyrila a Metoda v Ríme
**Janeane Garofalo** (\* 28. september 1964, Kettering, Northamptonshire, Anglicko) je americká komička, bývalá spolumoderátorka relácie The Majority Report od Air America Radio a herečka.

Detstvo a mladosť

Janeane sa narodila v meste Newton, v štáte New Jersey. Jej matka zomrela na rakovinu, keď mala Janeane 24 rokov. Janeane má taliansky a írsky pôvod. Vyrastala na rôznych miestach a v rôznych štátoch v USA, vrátane Kalifornie, New Jersey či Texas. 

Kariéra

Janeane začala svoju kariéru ako stand-up komička koncom osemdesiatych rokov. Popularitu si získala zosmiešňovaním popkultúry a spoločenských vzorov. Neskôr začala televíznu kariéru, ktorá jej priniesla dve nominácie na cenu Emmy. Širšiu slávu dosiahla, keď vystupovala v Saturday Night Live v rokoch 1994 až 1995. Hoosťovala aj v televíznych seriáloch vrátane seriálov *Seinfeld*, *Felicity*, *Ellen* a podobne.

Jej filmovým prelomom bola rola vo filme *Bolestná realita* z roku 1994, kde hrala po boku Winony Ryder, Bena Stillera či Ethana Hawkea. V roku 1996 hrala svoju prvú hlavnú úlohu v hollywoodskom filme *Prečo mačka nie je pes?*, ktorý bol dobre prijatý kritikmi a bol úspešný v pokladniach. V rovnakom roku, dosiahla vrchol svojej popularity hostením MTV Movie Awards. V roku 1999 si zahrala vo fantasy filme, *Dogma*. 

Pozornosť upútala úlohami v televíznych seriáloch *Západné krídlo*, kde účinkovala v rokoch 2005 až 2006, *24*, kde účinkovala v roku 2009, v roku 2014 si zahrala vo filme Ako prežiť rozvod, ale televízny seriál opustila počas prvej série. V roku 2021 sa pripojila k siedmej sérii televízneho seriálu *Znovu 20*.

Súkromný život

Janeane sa vydala za Roberta Cohena, vtedajšieho spisovateľa The Ben Stiller Show, v Las Vegas v roku 1991. Neskôr vysvetlila, že to bolo myslené ako vtip, pričom si dvojica myslela, že manželstvo nie je záväzné, pokiaľ nebolo podané na miestnom súde. Neskôr sa zistilo, že keď sa Cohen pokúsil oženiť s niekým iným, že manželstvo bolo skutočne legálne. Oficiálne rozvedený boli v roku 2012.

Dlhší čas bojovala s alkoholizmom a v rozhovore v roku 2021 uviedla, že od roku 2001 abstinuje. Janeane sa identifikuje ako asexuálka.

Politické názory

Aktívne vystupuje v politických diskusiách z feministických a progresívnych pozícií.

Iné projekty
------------

Externé odkazy
--------------

* Janeane Garofalo v Internet Movie Database (po anglicky)
* Janeane Garofalo v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Janeane Garofalo na anglickej Wikipédii.*

Autoritné údaje:
Súradnice: 13°36′42″J 172°31′30″Z﻿ / ﻿13,61167°J 172,52500°Z﻿ / -13.61167; -172.52500

**Savai'i** je najväčší ostrov Samoy a zároveň tretí najväčší ostrov v Polynézii. Ostrov má oválny tvar, najväčšia dĺžka je 70 km a šírka 40 km. Plocha ostrova je 1 708 km², najvyšší bod je Silisili (1 858 m n. m.), zároveň je aj najvyšším bodom Samoy.

Ostrov patrí pod správu Samoy, trvalo na ňom žije cez 40 000 obyvateľov. Savai'i je redšie zaľudnený ako druhý väčší ostrov Samoy Upolu.

Geologický vývoj
----------------

Ostrov predstavuje vynorený vrchol masívnej bazaltovej štítovej sopky. Počiatok vulkanizmu sa datuje na pliocén, po prvotnej fáze nasledovala odmlka sprevádzaná eróziou a rastom koralových útesov. Vulkanizmus bol obnovený koncom pleistocénu až začiatkom holocénu a vytvoril masívne lávové prúdy a množstvo troskových kužeľov, ktorými je posiata väčšina povrchu ostrova. Posledná aktivita bola zaznamenaná začiatkom 20. storočia na severnom okraji ostrova, keď troskový kužeľ *Matavanu* vyprodukoval od roku 1905 do 1911 mohutné lávové prúdy s objemom približne 1 000 km³, ktoré zničili aj niekoľko dedín a dosiahli až na pobrežie. Front týchto prúdov mal šírku cez 15 km.

Zaujímavosti
------------

V polynézskej mytológii je Savai'i spomínaný ako *kolíska Polynézie*, taktiež je známy aj ako *duša Samoy*. Osada Falealupo, nachádzajúca sa na najzápadnejšom okraji ostrova je zároveň aj najzápadnejším sídlom na Zemi. Leží len 30 km od dátumovej hranice a bola aj posledným miestom osláv nového milénia.

Galéria
-------

* Pohľad na ostrov Savai'i z družice NASAPohľad na ostrov Savai'i z družice NASA
* Satelitná snímka ostrovaSatelitná snímka ostrova
* Vidiecka krajina v okrese SafuneVidiecka krajina v okrese Safune
* Samojčanka z ostrova Savai'i (1896)Samojčanka z ostrova Savai'i (1896)

Iné projekty
------------

Commons
* Spolupracuj na Commons Commons ponúka multimediálne súbory na tému **ostrov Savai'i**

Externé odkazy
--------------

* www.volcano.si.edu – ostrov Savai'i na Global Volcanism Program (po anglicky)


|  |  |
| --- | --- |
| Portal | Samojský portál |
Súradnice: 9°09′00″J 159°49′00″V﻿ / ﻿9,15000°J 159,81667°V﻿ / -9.15000; 159.81667

**Savo** je malý (6 × 7 km) vulkanický ostrov, patriaci Šalamúnovým ostrovom, nachádzajúci sa blízko severného výbežku ostrova Guadalcanal. Bol objavený španielskymi moreplavcami, ktorí prišli na ostrov práve v čase erupcie v roku 1568.

Je tvorený andezitovo - dacitovými lávami. Erupcie prebiehajú v periódach, prvá bola v rokoch 1568 a 1650, druhá v 1835 - 1847. Obidve vďaka lahárom, pyroklastickým a lávovým prúdom odlesnili celý ostrov a vyžiadali si aj obete na životoch. V súčasnosti je opäť zalesnený a vulkanickú aktivitu dokladajú horúce pramene, fumaroly a malé gejzíry v okolí krátera.

Druhá svetová vojna
-------------------

Pre svoju blízku polohu pri ostrove Guadalcanal sa lokalitou niekoľkých námorných bitiek počas druhej svetovej vojny medzi Japonskom a USA.

* Bitka o ostrov Savo (9. august 1942),
* Bitka o Guadalcanal (13. november 1942 - 15. november 1942).

Externé odkazy
--------------

* www.volcano.si.edu Archivované 2007-03-01 na Wayback Machine - Savo na Global Volcanism Program (anglicky)
Uplatnenie Markovnikovho pravidla pri halogénbromácii propénu.
**Markovnikovovo pravidlo** alebo **pravidlo Markovnikova** (nesprávne *Markovnikovo pravidlo*) je pravidlo v organickej chémii opisujúce produkty elektrofilnej adície (zväčša halogenovodíka HX) na nesymetrický alkén. Bolo formulované v roku 1870 ruským chemikom V. V. Markovnikovom. 

Keďže pri takejto reakcii môžu vzniknúť 2 produkty, pravidlo hovorí, že kladná časť činidla, teda elektrofil (σ+), sa naviaže na uhlík s väčším počtom atómov vodíka a záporná časť činidla, teda nukleofil (σ-), sa naviaže na uhlík s nižším počtom atómov vodíka. Druhý produkt (s opačne naviazanými H a X) vzniká pomenej. Príčinou je, že pri reakcii sa uprednostní vznik stabilnejšieho karbkatiónu. Ak reakcia prebieha podľa Markovnikovovho pravidla, hlavný produkt reakcie sa často označuje ako Markovnikovský. Vedľajší produkt je potom označovaný ako antimarkovnikovský.

Adovaným činidlom nemusí byť len halogénovodík, môžu to byť i iné látky - napríklad voda, alkoholy, tioly alebo kyanidy. Ak sú tieto činidlá slabé kyseliny, napr. voda, prebieha reakcia len v prítomnosti kyseliny, ktorá katalyzuje tvorbu karbokatiónu.

Adícia radikálovým mechanizmom, napríklad v prítomnosti peroxidu, prebieha proti Markovnikovovmu pravidlu, pretože v procese vzniká radikál. To je známe ako Kharashov efekt.

Referencie
----------


|  |  |
| --- | --- |
| Portal | Chemický portál |

1. 1 2 3  HRNČIAR, Pavol. *Organická chémia : Celoštát. vysokošk. učeb. pre prírodoved. a ped. fak. vys. šk.*. Bratislava : Slov. ped. nakl, 1990. (3. preprac. vyd.) Dostupné online. ISBN 80-08-00028-7.
2. ↑  BUREŠ, Filip. *Organokovyv organické syntézev organické syntéze* [online]. University of Pardubice, [cit. 2022-01-11]. Dostupné online. [nefunkčný odkaz]
**Science** je vedecký časopis, ktorý vydáva Americká asociácia pre rozvoj vedy. Patrí medzi popredné svetové vedecké časopisy. Časopis sa vydáva v angličtine od roku 1880. Jeho články sú kontrolované spôsobom peer review, čo je pre vedecké časopisy štandardný postup. Znamená to, že každý článok, ktorý je vydaný v časopise musel najprv prejsť recenziou od viacerých odborných recenzentov a autori čánku musia ich výhrady v článku zohľadniť. Vychádza týždenne v tlačenom náklade cca 130 000 kusov a je publikovaný aj online. Odhadovaný počet čitateľov je jeden milión. Impact factor časopisu za rok 2014 bol 33,611.

Referencie
----------

1. ↑   *AAAS – AAAS News Release* [online]. Aaas.org, [cit. 2010-05-15]. Dostupné online.
2. ↑   *AAAS Annual Report-Science* [online]. Aaas.org, [cit. 2010-05-15]. Dostupné online.
3. ↑  
LEMONICK, Michael D.. *Alien Life Discovered in a Meteorite! Or Maybe No* [online]. Time magazine online, 2011-03-07, [cit. 2011-10-03]. Dostupné online.
4. ↑  AAAS, "What is AAAS?"
5. ↑   *Impact factor 2013* [online]. uotechnology.edu.iq, [cit. 2013-06-20]. Dostupné online. (po anglicky)

Externé odkazy
--------------

* Oficiálne webové stránky časopisu Science

Zdroj
-----

*Tento článok je čiastočný alebo úplný preklad článku Science (journal) na anglickej Wikipédii.*
*Scudetto*
**Scudetto** (dosl. „malý štít") je dekorácia nosená na dresoch talianskych klubov, ktoré zvíťazili v poslednej hranej sezóne najvyššej súťaže v danom športovom odvetví. Scudetto bolo vytvorené v 20. rokoch 20. storočia na počesť víťaza národnej talianskej futbalovej ligy. Prvým klubom, ktorý scudetto nosil na svojich dresoch bol v roku 1924 Janov CFC. Postupom času si tento zvyk osvojili aj niektoré iné športové odvetvia. Neskôr sa zvyk nosiť znak *scudetto* na dresoch rozšíril aj do ostatných športov.

Pôvod
-----

Vynálezcom *Scudetto* bol pravdepodobne taliansky básnik a autor divadelných hier Gabriele D'Annunzio. V mladosti bol D'Annunzio nadšeným priaznivcom futbalu a v roku 1887 si kúpil v Londýne koženú loptu od rovnakého výrobcu, ktorý zásoboval English Football League (EFL) .

Neskôr, v roku 1920, bolo anektované vtedajšie rakúsko-uhorské mesto Fiume (dnešná Rijeka v Chorvátsku) a pripojené k Taliansku. D'Annunzio navrhol, aby miestny klub na svojom drese nosil malý štít s talianskou trikolórou ako symbol talianskej zvrchovanosti nad mestom .

V roku 1924 Talianska futbalová federácia (FIGC) schválila rozhodnutie oceniť víťaza ligy tým, že mu umožní nosiť znak *Scudetto* na svojich dresoch. Od tej doby sa *scudetto* stalo symbolom úradujúceho šampióna ktorejkoľvek talianskej ligovej súťaže.

Referencie
----------

1. ↑   *Fantagazzetta: 150 anni di D'Annunzio, l'ideatore dello scudetto sulle Maglie da gioco* [online]. [Cit. 2019-05-12]. Dostupné online. Archivované 2017-10-20 z originálu.
2. ↑  Chi ha inventato lo "scudetto"?

Zdroj
-----

*Tento článok je čiastočný alebo úplný preklad článkov Scudetto na českej Wikipédii a Scudetto na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Scudetto**
**Sea Island** je obchodné označenie pre vlákna získané z bavlníku *Gossypium barbadense*, ktorý je dopestovaný na ostrovoch pri pobreží Južnej Karolíny a Georgie v USA.

Bavlník pochádza z Peru, odkiaľ sa dostal koncom 18. storočia na juhovýchod USA, kde sú pre neho optimálne podmienky na pestovanie. Ešte v polovici 20. storočia sa ho tu zberalo niekoľko tisíc ton, od začiatku 21. storočia však prichádza z tejto oblasti už len niekoľko balíkov tejto raritnej suroviny.

Spôsob pestovania a vlastnosti
------------------------------

Osev bavlníka pozostáva z tzv. čiernych semien, zber sa vykonáva zásadne ručne a odzrňovanie na valcovom čističi.

Dĺžka vlákien sa udáva 52-55 mm, jemnosť 1,2 dtex (priadza sa dá priemyselne vyrábať do jemnosti cca 5 tex).

Ročná úroda sa na začiatku 21. storočia udáva medzi 100 a 2000 ton (0,0004-0,008% celosvetovej spotreby bavlny), za Sea Island sa údajne platí až päťnásobok ceny iných dlhovláknových bavĺn.

Použitie
--------

Špecializované združenie *WISICA* kontroluje úrodu Sea Island a udeľuje certifikát o pôvode vlákien. Pretože však druh bavlny vo výrobkoch nie je ľahko preukázateľný, je ponuka textílií údajne vyrobených zo Sea Island podstatne vyššia ako množstvo certifikovaných vlákien.

Referencie
----------

1. ↑  Vlastnosti bavlny Sea Island (nemecky)
2. ↑  Ročná úroda a cena Sea Island I
3. ↑  Ročná úroda a cena Sea Island II
4. ↑  Certifikácia bavlny Sea Island (nemecky)

Literatúra
----------

* Porcher/Fick: *The Story of Sea Island Cotton*, Wyrick & Co 2006, ISBN 0941711730
* Pospíšil a kol.: *Příručka textilního odborníka*, SNTL Praha 1981, str. 96
* Denninger/Giese: *Textil- und Modelexikon*, Deutscher Fachverlag Frankfurt/Main 2006, ISBN 3-87150-848-9, str. 645

Zdroj
-----

* *Tento článok je čiastočný alebo úplný preklad článku Bavlna Sea Island na českej Wikipédii.*
**Sean Lock** (\* 22. apríl 1963, Chertsey, Surrey - † 16. august 2021, Londýn) bol britský komik a herec. Väčšinu svojej kariéry pracoval ako stand-up komik. V roku 2000 získal cenu British Comedy Awards v kategórií Best Live Comic a bol nominovaný aj na Perrier Comedy Award. Bol známy z televízneho vysielania Channel 4 v reláciách *8 Out of 10 Cats*, kde účinkoval od 2005 do 2015 a v *8 Out of 10 Cats Does Countdown*, kde účinkoval od 2012 až do svojej smrti v 2021.

Lock často účinkoval na pódiách, v televízii a v rozhlase. Jeho komediálny štýl bol často surreálny s prvkami deadpanu. Písal tiež scenáre pre iných účinkujúcich, napr. Billa Baileyho, Leeho Evansa a Marka Lamarra. V ankete 100 najlepších stand-up komikov obsadil 55. miesto a v roku 2010 v rovnakej ankete získal 19. miesto. Často bol hosťom v televíznych programoch BBC *Have I Got News for You*, *QI* a *They Think It's All Over*.

Externé odkazy
--------------

* Oficiálna webstránka Archivované 2021-08-19 na Wayback Machine
* Sean Lock v Internet Movie Database (po anglicky)
* Sean Lock v Česko-Slovenskej filmovej databáze
* Sean Lock v Kinoboxe

Zdroj
-----

*Tento článok je čiastočný alebo úplný preklad článku Sean Lock na anglickej Wikipédii.*
Topografická mapa oblasti South Pole-Aitken
**South Pole-Aitken** alebo **panva South Pole-Aitken** je najväčší impaktný kráter nachádzajúci sa na Mesiaci a najväčší známy v slnečnej sústave. Má priemer cca 2 500 kilometrov a je hlboký viac ako 12 kilometrov. Ide o najväčšiu, najstaršiu a najhlbšiu impaktnú panvu objavenú na Mesiaci. Názov panvy pochádza z názvov dvoch krajných útvarov, ktoré ležia na hranici – od krátera Aitken na severe a južného pólu ležiacom na náprotivnej strane panvy.

Referencie
----------

1. ↑  TAYLOR, G. Jeffrey. *The Biggest Hole in the Solar System* [online]. Hawai'i Institute of Geophysics and Planetology, 1998, [cit. 2012-08-27]. Dostupné online. (anglicky)
2. ↑   *Surviving the heavy bombardment: Ancient material at the surface of South Pole-Aitken Basin* [online]. [Cit. 2009-02-14]. Dostupné online. Archivované 2017-02-15 z originálu. (anglicky)

Externé odkazy
--------------

* The-moon.wikispaces.com: South Pole - Aitken Basin Archivované 2020-07-23 na Wayback Machine

Zdroj
-----

*Tento článok je čiastočný alebo úplný preklad článku South Pole-Aitken na českej Wikipédii.*


|  |  |
| --- | --- |
| Portal | Astronomický portál |
Soľany
**Soľany** (po chorvátsky *Soljani*) sú mesto v Chorvátsku. V roku 2001 tu žilo 1 554 obyvateľov, z čoho bolo 72 Slovákov.

Príchod Slovákov do Solian
--------------------------

Slováci prichádzali do Solian z rodného Slovenska, zo stolice novohradskej, gemerskej a zvolenskej. V rámci druhej kolonizácie prichádzali sem aj z Vojvodiny. Sú evanjelici a katolíci. Od roku 1930 sa usádzajú aj v iných obciach: Vrbaňa, Drenovce, Strošince, Komletince. Najviac ich však zostalo v Soľanoch, pretože tu boli veľké dubové lesy, z ktorých sa drevo ťažilo do zahraničia - do Talianska, Rakúska, Francúzska a Anglicka. Vtedajšie úrady hľadali drevorubačov a prichádzali Slováci. Okrem toho zem tu bola lacná: jedno jutro (5 700 m²) sa mohlo kúpiť za 20 zlatých.

Nesmieme zamlčať aj takých, ktorí utekali pred súdnymi orgánmi na Slovensku a útočisko hľadali v tejto oblasti .

Druhá časť Slovákov sa prisťahovala z Vojvodiny (dnešné Srbsko). Ich predkovia sa vo Vojvodine usadzovali pred 200 rokmi a keď počuli, že na juhu je lacná zem, začali sa sťahovať. Posledná domácnosť sa usadila v Soľanoch v roku 1938.

Charakteristické je, že prvá časť patrila rímskokatolíckemu vierovyznaniu a druhá časť evanjelickému. O veľkom počte Slovákov v Soľanoch svedčí názov jednej z tamojších ulíc: „Tótsky kraj". Takto ju Soľančania nazývajú dodnes, žiaľbohu, už je v nej len 5 slovenských domácností.

Na začiatku 20. storočia v bývalo Soľanoch asi 60 domácností Slovákov. Podľa sčítania ľudu bolo v roku 1900 v dedine 196 Slovákov, v roku 1910 269, v roku 1931 292 a v roku 2001 len 72 Slovákov.

Matica slovenská Soľany
-----------------------

Matica slovenská Soľany bola založená 17. októbra 1993; iniciátorom bol Ondrej Pekar. Spevácka skupina začala s prácou v roku 1994. V roku 2003 bola založená detská tanečná skupina. Spevácka a tanečná skupina sa zúčastňujú na podujatiach Zväzu Slovákov v Chorvátskej republike, v Soľanoch a okolitých dedinách. Matica spolupracuje s chorvátskym kultúrno-osvetovým spolkom v Soľanoch a nadviazala i družbu so Slovákmi z Krnče (Slovensko). Vďaka členom Matice slovenskej Soľany sa znovu začalo s vyučovaním slovenského jazyka pre deti slovenskej národnosti (tzv. pestovanie materčiny) na ZŠ Soľany.

Dnes má organizácia 67 aktívnych členov, folklórnu skupinu spevákov, skupinu tanečníkov a v menšom rozsahu detské skupiny. S piesňami a tancami vystupujú v dedine aj v susedných mestách. Každoročne účinkujú na Prehliadke slovenského folklóru v Chorvátsku, organizujú detské zábavy, hostia iné folklórne a divadelné súbory .

V roku 1989 Soľany nadviazali družbu s obcou Krnča v Topoľčianskom okrese na Slovensku. Striedavo sa navštevujú každý rok. Navyše, vo vojnových rokoch poskytli Krnčania útočisko 10 rodinám Slovákov, ktorí niekoľko mesiacov pobudli v ich domácnostiach.

Externé odkazy
--------------

* Stránky mesta
* Mestský portál Archivované 2016-04-22 na Wayback Machine
**Spades** alebo **Piky** je kartová hra. Vyvinula sa z whistu.

Počet hráčov
------------

Traja alebo štyria. Obvykle sa hrá vo štvorici, kde hráči sediaci oproti sebe tvoria pár. Sú aj varianty, v ktorých aj vo štvorici hrá každý hráč za seba.

Pravidlá
--------

Hráči sediaci oproti sebe sú spoluhráči. Hra pozostáva z dvoch fáz, z licitácie a zohrávky. Hrá sa s francúzskymi kartami bez žolíkov.

### Rozdávanie

Na začiatku si hráči vytiahnu po jednej karte a ten, kto vytiahne najvyššiu kartu bude prvým rozdávajúcim. V nasledujúcich hrách sa rozdávajúci striedajú v smere hodinových ručičiek.
Rozdávajúci rozdá všetkých 52 kariet, takže každý z hráčov má 13 kariet.

### Licitácia

Každý z hráčov postupne deklaruje, koľko získa zdvihov. Prvý licituje rozdávajúci, potom sa licituje v smere hodinových ručičiek. Posledný hráč má tú výhodu, že vidí koľko zdvihov deklarovali ostatní a môže tomu prispôsobiť dražbu.

### Zohrávka

Hráč po ľavici rozdávajúceho vynáša ako prvý. Hráči musia priznať farbu, ak už danú farbu nemajú, môžu priložiť ľubovoľnú kartu. Ak priloží tromf (tromfy sú vždy piky), tromf prebíja ostatné karty. Zdvih získava hráč, ktorý priložil najvyššiu kartu vo farbe výnosu, ak niekto priložil tromf, zdvih získa hráč, ktorý zahral najvyšší tromf. Do ďalšieho zdvihu vynáša hráč, ktorý získal posledný zdvih.

### Skóre

Na začiatku hry sa hráči dohodnú, koľko bodov je cieľová hranica, obvykle je to 500 bodov. Pár za deklarované a splnené zdvihy získa za každý zdvih 10 bodov, za zdvihy navyše po jednom bode. Pokiaľ pár získa menej zdvihov ako deklaroval, stráca -10 bodovkrát počet deklarovaných zdvihov. Pokiaľ niektorý z hráčov deklaruje, že nezíska ani jeden zdvih (*Nil*), ak nezíska ani jeden zdvih získa 100 bodov, ak získa aspoň jeden zdvih stratí 100 bodov. Pokiaľ obaja hráči páru deklarujú, že nezískaju ani jeden zdvih a obom sa to podarí, získajú 200 bodov, ak sa to jednému podarí a druhému nie, nezískajú ani nestratia žiadne body.
Vyhráva pár, ktorému sa ako prvému podarí získať cieľový počet bodov. Pokiaľ tento počet získajú oba páry, vyhrá pár, ktorý získa viac bodov.

V niektorých variantoch hry sa za zdvihy navyše nerátajú body, v iných variantoch sa zapisujú aj pod čiaru a keď pár takýchto zápisov pod čiarou získa 10 odráta sa mu 100 (alebo iný dohodnutý počet) bodov.

#### Príklady

Hráči deklarovali: N - 5 E - 3 S - 4 W - 1 zdvih. Ak NS získa 8 zdvihov, získa 80 bodov a EW získa 50 bodov. Ak získa 9 zdvihov, získa 81 bodov a EW 50 bodov stratí.

Hráči deklarovali N - 4 E - 5 S - 0 W - 4 zdvihy. Ak N získa 4 zdvihy a S 0 zdvihov, získa 140 bodov a EW 90 bodov. Ak N získa 4 zdvihy a S 1 zdvih, získa 40-100 bodov, teda -60 bodov a EW získa -90 bodov.

Z uvedeného vidno, že niekedy sa druhému páru oplatí nesplniť svoj záväzok, ak sa mu tak podarí zabrániť súperom získať *Nil*.

Externé odkazy
--------------

* Pagat's Pravidlá
* Spades softvér a Pravidlá Archivované 2007-02-25 na Wayback Machine
* Spades online Archivované 2007-05-27 na Wayback Machine
* Spades na hernom servri Grab Archivované 2007-11-12 na Wayback Machine
**Sparta Rotterdam** je holandský futbalový klub z Rotterdamu v súčasnosti hrajúci v Eredivisie. Klub bol založený 1. apríla 1888 a je najstarším futbalovým klubom v Holandsku.

História
--------

1. apríla 1888 bol partiou študentov založený kriketový klub s názvom Sparta a neskôr, v júli toho roku, bol založený aj jeho futbalový oddiel. Prvý futbalový zápas odohral klub v roku 1890. Kriketový oddiel bol rozpustený o dva roky nato. 23. apríla 1893 postúpila Sparta do najvyššej holandskej futbalovej ligy, avšak o štyri roky neskôr zo súťaže odstúpila kvôli pochybným rozhodnutiam v jej zápasoch. Klub napriek tomu pokračoval v existencií a keď v roku 1899 predstavenstvo Sparty navštívilo zápas anglického klubu Sunderland, rozhodlo sa, že si ich farby (červeno-biely dres a čierne trenky) privlastní.

V roku 1905 Sparta zorganizovala prvý domáci zápas holandského futbalového mužstva. Zápas sa odohral proti Belgicku. Holanďania v tomto odvetnom zápase vyhrali 4–0 a zopakovali tak víťazstvo 4–1 spred dvoch týždňov z Antwerp.

Prvý domáci zápas na novom štadióne Het Kasteel odohrala Sparta 14. októbra 1916. V roku 1999 bol štadión renovovaný.

Klub hral na najvyššej úrovni nepretržite až do sezóny 2002/2003, kedy vypadol z Eredivisie. Medzi elitu sa vrátil v sezóne 2005/2006. Opätovne však zostúpil v roku 2010. Počas nasledujúcej sezóny v Eerste Divisie dokázal 20. augusta 2010, po výhre 12–1 nad Almere City, dorovnať rekord Ajaxu a Heraclesu Almelo v najvyššej výhre. Po šiestich rokoch v Eerste Divisie si v apríli 2016 Sparta zaistila postup do najvyššej súťaže po výhre 3–1 nad Jong Ajax.

Trofeje
-------

* Holandská futbalová liga / Eredivisie: 1908/1909, 1910/1911, 1911/1912, 1912/1913, 1914/1915, 1958/1959
* Eerste Divisie: 2015/2016
* KNVB Cup: 1957/1958, 1961/1962, 1965/1966

Referencie
----------

1. ↑
2. ↑  Sparta evenaart record Ajax en Heracles. *De Telegraaf*

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Sparta Rotterdam na anglickej Wikipédii.*

| * z
* d
* u
Najvyššia futbalová súťaž v Holandsku |
| --- |
| Kluby v sezóne 2020/21 | ADO Den Haag • AFC Ajax • AZ Alkmaar • FC Emmen • FC Groningen • FC Twente • FC Utrecht • Feyenoord • Fortuna Sittard • Heracles Almelo • PEC Zwolle • PSV Eindhoven • RKC Waalwijk • SBV Vitesse • SC Heerenveen • Sparta Rotterdam • VVV-Venlo • Willem II |
| Sezóny | 
* 1956/57
* 1957/58
* 1958/59
* 1959|60
* 1960/61
* 1961/62
* 1962/63
* 1963/64
* 1964/65
* 1965/66
* 1966/67
* 1967/68
* 1968/69
* 1969/70
* 1970/71
* 1971/72
* 1972/73
* 1973/74
* 1974/75
* 1975/76
* 1976/77
* 1977/78
* 1978/79
* 1979/80
* 1980/81
* 1981/82
* 1982/83
* 1983/84
* 1984/85
* 1985/86
* 1986/87
* 1987/88
* 1988/89
* 1989/90
* 1990/91
* 1991/92
* 1992/93
* 1993/94
* 1994/95
* 1995/96
* 1996/97
* 1997/98
* 1998/99
* 1999/00
* 2000/01
* 2001/02
* 2002/03
* 2003/04
* 2004/05
* 2005/06
* 2006/07
* 2007/08
* 2008/09
* 2009/10
* 2010/11
* 2011/12
* 2012/13
* 2013/14
* 2014/15
* 2015/16
* 2016/17
* 2017/18
* 2018/19
* 2019/20
* 2020/21
* 2021/22
* 2022/23

 |
**Spencer Chamberlain** (\* 4. január 1983, Chapel Hill, Severná Karolína, USA) je americký hudobník, známy predovšetkým ako frontman metalcorovej skupiny Underoath. Predtým, ako sa stal členom skupiny Underoath bol vokalistom skupiny This Runs Through aj so svojím bratom Philom Chamberlainom, ktorý bol bubeník.

Mladosť
-------

Spencer Chamberlain sa narodil v Chapel Hill v Severnej Karolíne a vyrastal v Greensboro so svojou matkou a starším bratom Philom. Keď bol dieťa, jeho rodina nemala dostatok peňazí na platenie školného v Greensboro Day School. Chambellain tiež bojoval s drogovou a alkoholovou závislosťou. Pre Alternative Press povedal, „viete, čo majú niektorí ľudia ako dobrú rodinu alebo priateľku, ktorá je tu pre vás a nikdy nezlyhá? To boli pre mňa drogy. To bola moja slabosť". Mal veľké problémy s vážnou závislosťou na kokaíne. Skoro potom nastúpil na strednú školu Page High School. Po jej ukončení sa presťahoval na Floridu. Pokračoval so závislosťou, až kým ho jeho nevlastný brat pastor zasvätil do kresťanstva.

Diskografia
-----------

So skupinou This Runs Through
* *Until Forever Finds Me* (EP) (2003)

So skupinou Underoath
* *They're Only Chasing Safety* (2004)
* *Define the Great Line* (2006)
* *Survive, Kaleidoscope* (2008)
* *Lost in the Sound of Separation* (2008)
* *Live at Koko* (2010)
* *Ø (Disambiguation)* (2010)
* *Anthology: 1999–2013* (2012)

Referencie
----------

1. 1 2   *Profiles* [online]. Underoath, [cit. 2007-05-26]. Dostupné online. Archivované 2008-12-19 z originálu.
2. ↑  STADDON, Tristan. *Underoath*. [s.l.] : Alternative Press, 2006-Október.

Zdroj
-----

*Tento článok je čiastočný alebo úplný preklad článku Spencer Chamberlain na anglickej Wikipédii.*
**Senior** je oficiálny titul, ktorý je bežný v protestantských cirkvách, zahŕňa riadiacu alebo dozornú funkciu. Najčastejšie sa funkcia vyskytuje v evanjelickej cirkvi. Funkciu seniora poznajú aj niektoré ďalšie protestantské cirkvi ako napríklad Reformovaná cirkev,  alebo Cirkev bratská.

Slovensko
---------

Duchovný predstaviteľ Evanjelickej cirkvi a. v. na Slovensku, ktorý stojí na čele cirkevno-organizačnej jednotky nazývanej seniorát. Senior je prvým duchovným pastierom a vedúcim náboženského života v senioráte. Senior spolu so seniorálnym dozorcom zodpovedajú za činnosť seniorátu. Za seniora môže byť zvolený zborový farár, ktorý dosiahol vek minimálne 35 rokov a aspoň 3 roky pôsobí v danom senioráte.  Volia ho členovia zborov seniorátu v priamych voľbách.

Východná a stredná Európa
-------------------------

V krajinách Strednej Európy, ako aj v Poľsku, bol senior na regionálnej úrovni vedúcim protestantským duchovným, čo zodpovedalo tomu, čo sa inde zvyčajne nazývalo dozorcom. V Evanjelickej cirkvi A.B. na Slovensku a v Evanjelickej cirkvi českobratskej tento titul zostalo dodnes. V Evanjelickej cirkvi A.B. v Rakúsku existovalo niekoľko seniorov v rámci superintendenta (diecézy), z ktorých každý viedol seniorát. V súčasnosti je volený zástupca vrchného dozorcu nazývaný Superintendenten Senior.

Nemecko
-------

V nemeckých protestantsko-evanjelických obciach bol senior oficiálnym titulom celkového zastúpenia duchovenstva.

Senior bol buď senior pastor, alebo bol zvolený spomedzi členov ministéria. V Hamburgu až do roku 1981 bol vedúcim pastorom senior a tým aj zástupca regionálneho biskupa. Ako zástupca duchovenstva stál pred správcom, ktorého menoval vlastník suverénneho cirkevného pluku, ale často bol aj jeho zástupcom. V niektorých mestách (napr. Hamburg a Lübeck) bola výsada cirkvi úplne prenesená na seniora.

Zrušením suverénneho cirkevného hodnostárstva v roku 1918 a vznikom synodálnych a biskupských cirkevných foriem stratili úrad dôležitosť. Počas 20. storočia bol zrušený.

Titul pre dozorcu farnosti Erfurt v Evanjelickej cirkvi v strednom Nemecku (EKM) sa zachoval . Vedúci pastor reformovanej cirkvi v EKM má tiež názov „Reformovaný senior" .

Referencie
----------

1. ↑   *Organizácia cirkvi, kalvin.sk* [online]. [Cit. 2019-06-14]. Dostupné online. Archivované 2019-06-11 z originálu.
2. ↑  Adresár seniorátov, reformata.sk
3. ↑  Zborník cirkevnoprávnych predpisov ECAV na Slovensku v platnom znení, 2014
4. ↑  *Evangelisches Ministerium* auf der Website des Kirchenkreises Erfurt.
5. ↑  Website des Reformierten Kirchenkreises.
**Sensitive Pornograph** (jap.: センシティブ・ポルノグラフ, *Senšitibu Porunogurafu*) je japonská manga od mangaky Ašiky Sakurovej, publikovaná spoločnosťou Digital Manga Publishing. Na jej podnet vzniklo aj jednodielne OVA anime. Žánrovo sa zaraďuje do jaoi.

Príbeh
------

Anime sa skladá z dvoch samostatných príbehov.

### Prvý príbeh

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Prvý príbeh je o mladom nádejnom mangakovi *Seidžim*, ktorý sa stretne so svojím vzorom – o 10 rokov starším *Sonom*. Seiji je prekvapený, pretože si vždy myslel, a to nielen on, že Sono je žena a ešte viac ho prekvapí skutočnosť, že Sono Hanasaki vôbec nevyzerá na svojich tridsať dva rokov. Sono ho pozve na pohárik, čo Seiji s radosťou prijme a nakoniec skončia u Sona doma.

### Druhý príbeh

Jednou z hlavných postáv druhého príbehu je študent *Ueno*, privyrábajúci si vo voľnom čase strážením domácich zvierat. Raz je poslaný na miesto, kde má byť králik *Aki*, ktorý je vraj osamotený a potrebuje spoločnosť. Ukáže sa však, že je ním zviazaný chlapec, ktorého nájde v šatníku, a ktorého majiteľ si potrpí na zvláštne hry.

 Opis zápletky alebo rozuzlenia príbehu sa tu končí.

Postavy
-------

* Seiji Jamada – *hlas:* Keniči Suzumura
* Sono Hanasaki – *hlas:* Kišó Tanijama
* Aki – *hlas:* Nobujuki Hijama
* Ueno Koji – *hlas:* Šindži Kawada

Externé odkazy
--------------

* oficiálna stránka anime Archivované 2007-10-12 na Wayback Machine (po japonsky)
* anidb.net (po anglicky)
* animenfo.com (po anglicky)
* animenewsnetwork.com (po anglicky)
**Spolok architektov Slovenska** (SAS) sa konštituoval ako dobrovoľné, spoločenské, kultúrno-umelecké združenie architektov a priaznivcov architektúry. Jeho prvoradým cieľom je popularizovať architektúru, rozširovať architektonickú osvetu vo verejnosti a podieľať sa na tvorbe celistvej architektonickej kultúry. Pred novembrom 1989 Zväz architektov Slovenska.

Činnosť spolku
--------------

Spolok architektov Slovenska zastáva dôležitý stupeň v kultúrno-spoločenskom dianí v oblasti architektúry. Rôzne prezentácie, prednášky, diskusie, vernisáže alebo výstavy, dokonca zahraničné zájazdy, môžu poskytnúť, predovšetkým začínajúcemu architektovi, mnoho kontaktov a informácií dôležitých pre tvorbu. V galérii spolku možno prezentovať aj svoje konkrétne dielo alebo zoznámiť sa s tvorbou popredných slovenských a zahraničných architektov. Preto je možné popri tvorivej práci architekta, pôsobením v tejto organizácii ako člen, dosiahnuť výrazne širší rozhľad a vedomie. Vzájomné zdieľanie informácií a výmeny skúseností sú už iba doplnkom príjemnej atmosféry v spoločnosti odbornej verejnosti.

Spolok má prezidenta, troch viceprezidentov (pre západné, stredné a východné Slovensko), prezídium, revíznu komisiu, a regionálne rady (pre západné, stredné a východné Slovensko)

Prezidenti spolku : 

* Ing. arch. Štefan Šlachta – hlavný architekt hlavného mesta SR (prezident od 1990 – 1994 a od 2002 – 2008).
* Ing. arch. Ján Bahna – zvolený na valnom zhromaždení SAS v Žiline, 5. 11. 2008.

Ocenenia
--------

### Cena Dušana Jurkoviča

*Bližšie informácie v hlavnom článku: Cena Dušana Jurkoviča*
Spolok architektov Slovenska udeľuje *Cenu Dušana Jurkoviča* od roku 1991 autorovi alebo autorskému kolektívu za realizované architektonické alebo urbanistické dielo, ktoré prispieva k zvýšeniu úrovne a prestíže architektonickej alebo urbanistickej tvorby na Slovensku. *Cena Dušana Jurkoviča* je najvyšším ocenením, ktoré udeľuje Spolok architektov Slovenska za realizované dielo v oblasti architektúry. Cena je udeľovaná každoročne, udeľujú sa aj nominácie a môže byť udelená aj *in memoriam*. Dušan Jurkovič bol v roku 1946 zvolený za čestného predsedu Spolku architektov Slovenska a je jeho patrónom tak ako je aj patrónom slovenskej modernej architektúry.

### Cena Emila Belluša

Cenu udeľuje SAS a Fond výtvarných umení za prínos pre slovenskú architektúru za významné celoživotné dielo. Oceňuje sa architektonická tvorba, pedagogická a vedecko-výskumná činnosť.

Referencie
----------

1. ↑  Ing. arch. Štefan Šlachta na osobnosti.sk
2. ↑  Cena Emila Belluša 2007 Archivované 2015-04-02 na Wayback Machine na registerkultury.gov.sk/

Externé odkazy
--------------

* stránka Spolku architektov Slovenska
**Spolok sv. Cyrila a Metoda** (skratka **SSCM**) je náboženský a kultúrny spolok gréckokatolíkov na Slovensku. Vznikol v roku 1941 pod názvom *Jednota sv. Cyrila a Metoda* s cieľom rozvíjať svoju náboženskú, kultúrnu, výchovno-vzdelávaciu a organizačnú činnosť medzi gréckokatolíkmi na Slovensku aj v zahraničí, v úsilí zachovať a zveľaďovať dedičstvo svätých Cyrila a Metoda a upevňovať náboženské a národné povedomie gréckokatolíkov. V roku 1950 bola činnosť spolku násilne prerušená, obnovená bola v roku 1991.

Spolok sv. Cyrila a Metoda je náboženským a kultúrno-výchovným spolkom gréckokatolíkov na Slovensku. Je právnickou osobou a má svoj znak. Znakom spolku je trojramenný (osemčlenný) kríž s vyobrazením sv. Cyrila a sv. Metoda po boku kríža, uzatvorený tromi navzájom spojenými kružnicami v tvare trojlístka. Sídlom SSCM sú Michalovce.

SSCM rozvíja aktivitu v oblasti náboženského a kultúrneho života aj medzi gréckokatolíkmi, ktorí žijú v zahraničí. SSCM je aktívna aj v oblasti edičnej a vydavateľskej a v rámci svojej pôsobnosti vydáva periodické a neperiodické publikácie. Spolok má vydavateľstvo Byzant v Košiciach. SSCM v duchu ekumenizmu spolupracuje s inými náboženskými spoločnosťami a organizáciami.

Každý rok vydáva spolok *Gréckokatolícky kalendár* (v súčasnosti s názvom *V brázde Metodovej*) a podielovú knihu pre členov.

V minulosti boli predsedami spolku: Jozef Zorvan-Karpaty, Vojtech J. Dudič st. a Jozef Knežo. Veľkú zásluhu na vzniku spolku mali o. Ján Murín, Jozef Pichonský a Ján Danko.

Súčasným predsedom spolku je ThDr. Michal Hospodár (od r. 1999).

Spolok má v súčasnosti (r. 2011) 126 zakladajúcich členov, 85 skupinových členov a 3 504 riadnych členov.

Vydavateľstvo Byzant
--------------------

Byzant je vydavateľstvo gréckokatolíckeho Spolku sv. Cyrila a Metoda. Pre spolok vydáva podielové knihy, kalendáre a ďalšie publikácie. Ide o publikácie súvisiace s byzantsko-slovanskou duchovnosťou, na ktorú sa Spolok sv. Cyrila a Metoda zameriava.

Medzi významnejšie publikácie patria napr. knihy pre byzantský bohoslužobný obrad ako sú cirkevnoslovanský Liturgikon a Poriadok bohoslužieb, prípadne historicky cenné dielo Joannikia Baziloviča. Ďalej vydáva knihy zaoberajúce sa dejinami Gréckokatolíckej cirkvi na Slovensku.

V rámci podielových kníh pre Spolok sv. Cyrila a Metoda sa vydavateľstvo venuje aj vydávaniu pôvodnej tvorby autorov najmä z východného Slovenska (napr. Mikuláša Kasardu).

Okrem knižnej produkcie vydáva aj hudobné nahrávky.

Literatúra
----------

* *Pamätnica Spolku sv. Cyrila a Metoda.* Michal Hospodár (ed.) Košice – Michalovce: BYZANT Košice s.r.o. vydavateľstvo Spolku sv. Cyrila a Metoda, 2011. 84 s. ISBN 978-80-85581-56-0

Externé odkazy
--------------

* Spolok sv. Cyrila a Metoda
* SPOLOK SV. CYRILA A METODA Archivované 2010-12-04 na Wayback Machine
* BYZANT Košice s.r.o. Vydavateľstvo Spolku sv. Cyrila a Metoda
**Spoločnosť Dcér kresťanskej lásky sv. Vincenta de Paul** (skratka **DKL**) alebo **vincentky** alebo **milosrdné sestry** je ženský rehoľný rád. Zakladateľmi rádu sú sv. Vincent de Paul a sv. Lujza de Marillac.

Dejiny
------

Spoločnosť bola založená v roku 1633 v Paríži, vznikla pre pomoc ľuďom trpiacim duchovnou a telesnou biedou. 
Členkami rádu sa stávali jednoduché vidiecke dievčatá, ktoré vyučovali chudobné deti a siroty, navštevovali opustených starých ľudí. Zakladatelia rádu sv. Vincent de Paul (1581 – 1660) a sv. Lujza de Marillac (1591 – 1660) posielali sestry aj na bojiská k raneným vojakom, ku galejníkom, k väzňom a do nemocníc.

Spoločnosť na Slovensku
-----------------------

Spoločnosť rehoľných sestier má na Slovensku zastúpenie v Nitre. Súčasnou sestrou predstavenou (v rok 2011) je sestra Alžbeta Anna Vološinová.

Referencie
----------

1. 1 2   *História* [online]. Nitra: Spoločnosť Dcér kresťanskej lásky sv. Vincent de Paul, [cit. 2011-08-29]. Dostupné online.
2. ↑  
 *Kontakt* [online]. Konferencia vyšších predstavených ženských rehôl na Slovensku, [cit. 2011-08-29]. Dostupné online.

Pozri aj
--------

* Misijná spoločnosť sv. Vincenta de Paul - mužský rád

Iné projekty
------------

Commons
* Spolupracuj na Commons Commons ponúka multimediálne súbory na tému **Spoločnosť Dcér kresťanskej lásky sv. Vincenta de Paul**
**Sporenie** je odkladanie a zhromažďovanie nateraz nadbytočných finančných prostriedkov, ktorého cieľom je nadobudnutie úspor. Tie sú opakom dlhu a ich prostredníctvom vzniká majetok alebo kapitál. Predstavujú rozdiel medzi disponibilným príjmom a výdavkami a posudzuje sa objemom financií za určitý čas.

Charakteristika
---------------

Charakteristickým znakom sporenia je, že klient si môže odkladať ľubovoľnú čiastku v ľubovoľnom čase. Pri individuálnom sporení bez zhodnocovania si osoba odkladá prostriedky doma (napr. do pokladničky), pri cielenom sporení so zhodnotením ukladá financie v banke. Pri využívaní bankových produktov ide zväčša o pravidelné sporenie v určitej dohodnutej výške, za čo je vklad úročený a klient tak navyše zhodnocuje svoje financie, čím ide o investíciu. Pri tomto spôsobe sporenia môže klient s peniazmi disponovať bez obmedzenia a o stave pohybov a zostatku na sporiacom účte je informovaný výpismi. Bankové produkty podliehajú ochrane vkladov v zmysle zákona.

* Sporiaci účet – je bankový produkt, umožňujúci odkladať si v pravidelných čiastkach a intervaloch finančné prostriedky
* Vkladná knižka – je produkt podobný sporiacemu účtu, odlišujúci sa dobrovoľnosťou v oblasti pravidelnosti i výšky vkladaných financií

Rozhodovanie
------------

Pri rozhodovaní sa klient rozhoduje medzi likviditou (prístupom k peniazom) a výnosom. Najlikvidnejšie formy sporenia sú sporiaci účet a vkladná knižka, ktoré však ponúkajú len nízku mieru úročenia. Vyšší úrok pri nižšej likvidite prináša napríklad termínovaný vklad a stavebné sporenie.

Dlhodobé sporenie
-----------------

Osobitným druhom sporenia sú starobné sporenie a dôchodkové sporenie, ktoré predstavujú dlhodobé sporenie s cieľom zabezpečenia vo vyššom veku.

Sporenie v slovenských domácnostiach
------------------------------------

Podľa prieskumu VÚB banky z roku 2017 si Slováci odkladali len 8,8% zo svojich príjmov v roku 2016, kým v roku 1997 si slovenské domácnosti odkladali takmer 14% príjmov. V porovnaní s ostatnými európskymi štátmi, je toto číslo značne pod priemerom, ktorý je 12,4 percenta. Podľa súčasného demografického vývoja na Slovensku bude výraznejšie šetrenie nevyhnutnosťou.

Pozri aj
--------

* vkladná knižka
* termínovaný vklad
* Finančná rezerva

Externé odkazy
--------------

* KRÁLIK, Jozef; JAKUBOVIČ, Daniel. *Slovník finančného práva*. 1. vyd. Bratislava : Veda, 2004. 283 s. ISBN 80-224-0814-X.

Referencie
----------

1. ↑   *Šetríme menej, ako je zvykom v Európe* [online]. VÚB banka, [cit. 2018-07-02]. Dostupné online. Archivované 2018-07-02 z originálu.

Zdroje
------

* Sporenie
* Zhodnocovanie úspor Archivované 2013-10-14 na Wayback Machine
* *Tento článok je čiastočný alebo úplný preklad článku Spoření na českej Wikipédii (číslo revízie nebolo určené).*
**Serenáda centrum** - centrum handlowes rozlohou 42 tis. m2 sa nachádza v al. Gen. T. Bora -Komorowskiego 41 v severnej časti Krakova, otvorené v októbri 2017 roku.

Popis
-----

Galéria dopĺňa a rozširuje ponuku existujúcej nákupné a zábavné zóny (oblasť Olsza), kde sa nachádza nákupné centrum Krokus spolu s hypermarketom Auchan, Multikino, stavebným obchodom OBI a najväčším krytým vodným parkom v Poľsku.
V obchodnom centrum sa nachádza 170 obchodov a 1135 parkovacích miest [1].
Ponuka Serenada zahŕňa salóny najväčších poľských a medzinárodných módnych reťazcov. Charakteristickým znakom je kompletná ponuka spoločnosti Inditex s najväčším formátom Zara v regióne, LPP, H & M a jedinými salóny značky Van Graaf, New Look a Forever 21. V Serenáda je je tiež predajňa potravín Piotr i Paweł, rovnako ako inštitúcie, ako je Mestský úrad alebo pošta.

Serenáda centrum

Ceny
----

Centrum Serenada získalo cenu CEE Retail Real Estate Awards 2018 - Retail Project a Property Design Awards 2018 v kategórii Tvar - Obchodné centrum.

Investícia
----------

Staviteľom a správcom Centrum Serenada je spoločnosť Mayland Real Estate, ktoré je tiež správcom priliehajúceho Centrum Krokus. Obe nákupné centrá patrí do skupiny Fonciere Euris.

Referencie
----------

1. ↑  HANKUS, Anna. Kraków. Serenada tuż przed otwarciem, jest gigantyczna [ZDJĘCIA]. *Gazetakrakowska.pl*. Dostupné online [cit. 2018-08-20]. (po poľsky)
2. ↑  O.O. Eurobuild Sp. z. *EurobuildCEE - Serenada opens up in Kraków* [online]. english.eurobuildcee.com, [cit. 2018-08-20]. Dostupné online. (po anglicky)
3. ↑   The Serenada Shopping Centre in Kraków is now open | Retailnet. *Retailnet*, 2017-10-27. Dostupné online [cit. 2018-08-20]. (po anglicky)
4. ↑  GLOBALVANET.COM. CEE Retail Real Estate Awards: Victoria’s Secret and Unbail-Rodamco big winners. *Europaproperty.com - CEE Retail Real Estate Awards: Victoria’s Secret and Unbail-Rodamco big winners*. Dostupné online [cit. 2018-08-20]. (po anglicky)
5. ↑  GLOBALVANET.COM. Fonciere Euris finances Mayland’s Serenade investment in Krakow. *Europaproperty.com - Fonciere Euris finances Mayland’s Serenade investment in Krakow*. Dostupné online [cit. 2018-08-21]. (po anglicky)

Externé odkazy
--------------

https://www.centrumserenada.pl/#!/
Sport 1
**Sport TV** je televízna stanica, ktorá ma kanály Sport 1 a Sport 2. 

**Sport TV** je európsky športový kanál, ktorý je v súčasnej dobe k dispozícii v Maďarsku, Česku a Slovensku vysielať v rôznych jazykoch. V súčasnej dobe je držiteľom práv televízne vysielanie NFL hier v Maďarsku, Česku, a Slovensku. 

V roku 2016 vysiela KHL, Hokejovú ligu Majstrov, NFL, Formulu 1, Ligue 1 a Serie A. 

Vysiela tiež ďalšie exkluzívne prenosy.

Jazykové verzie
---------------

Sport1 (Holandsko)

Sport1 (Nemecko)

Sport1 (Litva)

Sport1 (Rusko)

Maďarsko
--------

Maďarsko malo k dispozícii televíziu Sport1 od roku 2006. Stanica držala práva k NFL, NHL, Majstrovstvá sveta v ľadovom hokeji a Heineken Cup a v prvých rokoch pre rôzne futbalové majstrovstvá, zo Škótska, Maďarsku, Francúzsku, Holandsku a ďalšie.

V roku 2012 v Rumunsku zmenšilo dobu vysielania. Jeho vysielací priestor bol iba medzi 10 hod a 7 A.M. s výnimkou niektorých veľkých akcií, ktoré začínajú skôr, rovnako ako play-off NFL, alebo v prípade, že NFL či NHL hry ísť po dobu dlhšiu ako 7 A.M. po spustení detského kanálu MEGAMAX na rovnakej frekvencii.

Z NFL, Sport1 vysiela popoludňajšie hru a Pondelkové nočné futbal každý týždeň polovicu štvrtok v noci futbalových stretnutí, otvorenie hry a všetky Deň vďakyvzdania hry.

Česko a Slovensko
-----------------

V sezóne 2018/2019 vysiela televízia na území Česka a Slovenska najvyššiu portugalskú futbalovú súťaž a Ligu majstrov CONCACAF. Vysiela aj zápasy hokejovej KHL. Pravidelne vysiela tiež Formulu 1 ako jediná v Česku a na Slovensku.

Externé odkazy
--------------

* sporttv.cz Archivované 2013-07-25 na Wayback Machine